Հիմնադրամի հոգաբարձուների խորհրդի ձեւավորման համար մշակվելու են հստակ չափանիշներ, առաջիկայում տեղի է ունենալու գործադիր տնօրենի ընտրություն՝ բաց մրցույթի միջոցով: Հիմնադրամին կից ստեղծվելու են փորձագիտական խմբեր, որոնք կուսումնասիրեն ներկայացված ծրագրերը եւ հոգաբարձուների խորհրդի քվերակությունից առաջ իրենց մասնագիտական կարծիքը կհայտնեն: Աննա Հակոբյանը հույս հայտնեց, որ ընթացիկ տարվա հոկտեմբերից կսկսեն առաջին ծրագրերն իրականացնել: Վարչապետի տիկինը հայտարարեց, որ հիմնադարամը գործելու է բաց ու թափանցիկ, որեւէ գումարի շարժ ոչ միայն նվիրատուի, այլեւ հիմնադրամի հետ առնչություն չունեցող քաղաքացու համար գաղտնի չի լինելու: